Gardnerella vaginalis

Gardnerella vaginalis é unha especie de bacterias, a única especie do xénero Gardnerella. É unha bacteria con tinguidura de Gram variable anaerobia facultativa con forma de cocobacilo de 1-1,5 µm de diámetro, non formadora de esporas e non motil.

Esta especie foi tamén denominada Haemophilus vaginalis e Corynebacterium vaginalis. O xénero recibe o seu nome polo bacteriólogo americano Hermann L. Gardner (1918 – 2005), que a descubriu en 1955.

Gardnerella vaginalis crece formando colonias en ágar chocolate ou en ágar HBT pequenas, circulares, convexas, e grises. Un medio selectivo para G. vaginalis é o ágar sangue colistina-ácido oxolínico.

 Importancia clínica 
Gardnerella vaginalis é unha bacteria pertencente á flora vaxinal que está implicada, xunto con outras bacterias, na vaxinose bacteriana orixinada nalgunhas mulleres como resultado da alteración da flora vaxinal normal. As bacterias residentes na vaxina máis abundantes son os anaerobios Lactobacillus, que axudan a crear un ambiente ácido, pero a composición da flora altérase en certas circunstancias, que outras bacterias aproveitan para proliferar, como G. vaginalis. A administración de antibióticos acaba coa proliferación de G. vaginalis, o que restaura o equilibrio normal na flora.

Aínda que esta especie se illou tipicamente en cultivos de mostras tomadas da rexión xenital, pode tamén detectarse en mostras procedentes do sangue, ouriños, e farinxe. A bacteria pode atoparse na flora bacteriana de mulleres sas e asintomáticas e só en certas circunstancias pode orixinar a vaxinose bacteriana.

A bacteria ten unha parede que estruturalmente é de tipo grampositivo, pero como a súa parede celular é tan delgada pode aparecer nas tinguiduras como grampositiva ou gramnegativa, polo que se di que é Gram variable. Nos casos de vaxinose bacteriana as células do epitelio vaxinal aparecen ao microscopio cubertas de bacterias.

G. vaginalis produce unha toxina formadora de poros chamada vaxinolisina, que afecta só ás células humanas.Gelber, S. E.; Aguilar, J. L.; Lewis, K. L. T.; Ratner, A. J. (2008). "Functional and Phylogenetic Characterization of Vaginolysin, the Human-Specific Cytolysin from Gardnerella vaginalis". Journal of Bacteriology 190 (11): 3896–3903. doi:10.1128/JB.01965-07. PMC 2395025. PMID 18390664.

As actividades dos encimas protease e sialidase están frecuentemente asociadas a G. vaginalis.Lopes dos Santos Santiago, G., P. Deschaght, N. El Aila, T. N. Kiama, H. Verstraelen, K. K. Jefferson, M. Temmerman, and M. Vaneechoutte. 2011. Gardnerella vaginalis comprises three distinct genotypes of which only two produce sialidase. Am. J. Obstet. Gynecol. 204:450.e1-450.e7.Harwich, M. D., Jr., J. M. Alves, G. A. Buck, J. F. Strauss, 3rd, J. L. Patterson, A. T. Oki, P. H.
Girerd, and K. K. Jefferson. 2010. Drawing the line between commensal and pathogenic
Gardnerella vaginalis through genome analysis and virulence studies. BMC Genomics
11:375.von Nicolai, H., R. Hammann, S. Salehnia, and F. Zilliken. 1984. A newly discovered sialidase
from Gardnerella vaginalis. Zentralbl. Bakteriol. Mikrobiol. Hyg. A. 258:20-26.Yeoman, C. J., S. Yildirim, S. M. Thomas, A. S. Durkin, M. Torralba, G. Sutton, C. J. Buhay, Y.
Ding, S. P. Dugan-Rocha, D. M. Muzny, X. Qin, R. A. Gibbs, S. R. Leigh, R. Stumpf, B. A.
White, S. K. Highlander, K. E. Nelson, and B. A. Wilson. 2010. Comparative genomics of
Gardnerella vaginalis strains reveals substantial differences in metabolic and virulence
potential. PLOS ONE 5:e12411.

 Tratamento 
O tratamento faise con antibióticos como metronidazol e clindamicina, por vía oral ou en forma de xeles/cremas vaxinais. O tratamento é moi efectivo.

 Síntomas 
Gardnerella vaginalis é a causa predominante da vaxinose bacteriana,http://www.biomedcentral.com/1471-2180/12/301/abstract que ás veces é asintomática, pero que adoita producir descargas vaxinais, irritación vaxinal, e un cheiro "a peixe". Na "proba do olor a amina" engádese un 10% de KOH á descarga, e o resultado positivo vén indicado se se produce un cheiro a peixe. Esta e outras probas poden utilizarse para distinguir entre os síntomas vaxinais relacionados con G. vaginalis e os causados por outros organismos, como o protozoo Trichomonas e o fungo Candida albicans, que son similares e poden requirir un diferente tratamento. Trichomonas vaginalis e G. vaginalis teñen presentacións clínicas similares e poden causar unha descarga vaxinal escumosa gris ou verde amarelada, proído, e produce uha "proba do olor" positiva. Poden distingirse utilizando unha preparación húmida, na que un frotis do epitelio vaxinal se dilúe e despois se estende no portaobxectos para a súa observación microscópica. As células de Gardnerella adhírense ás células do epitelio vaxinal, cubríndoas, o que é moi característico e obsérvase moi ben ao microscopio.

 Notas 

 Véxase tamén 
 Ligazóns externas 
 MeshName - Gardnerella

Categoría:Actinobacterias
Categoría:Doenzas infecciosas